**Περιφερειακά Γνωμοδοτικά Συμβούλια Εγγειοβελτιωτικών Έργων**

Στην Εγκύκλιο του Υπουργείου Αγροτικής Ανάπτυξης & Τροφίμων, με αριθμ. πρωτ.: 1552/134721/05-10-2018 «Διευκρινήσεις για την εφαρμογή του άρθρου 46 του ν. 4456/2017, του άρθρου 66 του ν. 4546/2018 και της απόφασης αριθ. 3252/99092/2017, περί θεμάτων Έργων και Οργανισμών Εγγείων Βελτιώσεων» ΑΔΑ: ΩΧΨΟ4653ΠΓ-222, (σελ. 10-12), αναφέρονται τα εξής:

**Αρμοδιότητες που έχουν οι Περιφέρειες, όπως εξειδικεύονται με το Άρθρο 1 της ΚΥΑ 3252/99092/2017:**

Περιφερειακά Γνωμοδοτικά Συμβούλια Εγγειοβελτιωτικών Έργων

**Άρθρο 2**

Στο άρθρο 2 περιγράφονται οι περιπτώσεις για τις οποίες γνωμοδοτούν τα Περιφερειακά Γνωμοδοτικά Συμβούλια Εγγειοβελτιωτικών Έργων (ΠΓΣΕΕ). Οι περιπτώσεις για τις οποίες απαιτείται σύμφωνη γνώμη ή γνώμη του ΠΓΣΕΕ, καθώς και οι αντίστοιχες σχετικές διατάξεις παρατί­θενται αναλυτικά στη συνέχεια:

α) Τον ορισμό περιόδου ανάπτυξης της περιοχής των εγγειοβελτιωτι­κών έργων.

[ν.δ. 3881/58, αρ. 11]

[Σύμφωνη γνώμη ΠΓΣΕΕ]

β) Τον χαρακτηρισμό (ταξινόμηση) εγγειοβελτιωτικών έργων.

[ν.δ. 3881/58, άρθρο 5]

[Σύμφωνη γνώμη ΠΓΣΕΕ]

γ) Τη σύσταση ΤΟΕΒ.

[ν.δ. 3881/58, άρθρο 12, β.δ. 13‐9‐59 / ΦΕΚ Α΄243, άρθρο 16]

[Απόφαση του ΠΓΣΕΕ περί συστάσεως ή μη ΤΟΕΒ και σε περίπτωση απόρριψης από το ΠΓΣΕΕ, οι ενδιαφερόμενοι προσφεύγουν στον Γενικό Γραμματέα της Αποκεντρωμένης Διοίκησης, ο οποίος αποφαίνεται ορι­στικώς]

δ) Τη διάθεση πιστώσεων δημοσίων επενδύσεων για συμμετοχή του Δημοσίου στις δαπάνες διοίκησης, λειτουργίας και συντήρησης εγγειο­βελτιωτικών έργων δικαιοδοσίας των ΟΕΒ.

[ν.414/1976, άρθρο 2, π.δ. 332/1983 , περίπ. κα, σημείο 9]

[Γνώμη ΠΓΣΕΕ]

ε) Τη διάθεση πιστώσεων δημοσίων επενδύσεων για συμμετοχή του Δημοσίου στις δαπάνες αποκατάστασης ζημιών από πλημμύρες ή άλλη αιτία που συνιστά ανωτέρα βία σε εγγειοβελτιωτικά έργα δικαιοδοσίας των ΟΕΒ.

[ν.414/1976, άρθρο 2, π.δ. 332/1983, περίπτ. κα, σημείο 9]

[Γνώμη ΠΓΣΕΕ]

στ) Τη διάθεση πιστώσεων δημοσίων επενδύσεων για συμπληρωμα­τικά έργα.

[ν. 414/1976, άρθρο 2]

[Γνώμη ΠΓΣΕΕ]

ζ) Την ανάθεση σε ΓΟΕΒ των αρμοδιοτήτων ΔΛΣ αντλιοστασίων που εξυπηρετούν περιοχές έργων Β΄ τάξης.

[ν.δ. 3881/58, αρ. 12, παρ. 2, ν. 414/76, άρθρο 6, παρ. 2]

[Γνώμη ΠΓΣΕΕ]

η) Την άσκηση από τις Περιφέρειες των αρμοδιοτήτων διοίκησης, λει­τουργίας και συντήρησης εγγειοβελτιωτικών έργων εξ ολοκλήρου ή εν μέρει, κατ’ εξαίρεση και μέχρι την ολοκλήρωση των έργων, σε περί­πτωση αδυναμίας των ΟΕΒ.

[ν.δ. 3881/58, άρθρο 12, παρ. 3]

[Γνώμη ΠΓΣΕΕ]

θ) Την αντικατάσταση ολόκληρου ή εν μέρει του ΔΣ των ΤΟΕΒ.

[ν.δ. 3881/58, άρθρο 20, παρ. 2α, β.δ. 13‐9‐59 / ΦΕΚ Α΄243, άρθρο 26]

[Γνώμη ΠΓΣΕΕ]

ι) Την απόλυση αιρετών μελών των ΓΟΕΒ.

[ν.δ. 3881/58, άρθρο 20, παρ. 2β]

[Γνώμη ΠΓΣΕΕ]

ια) Τον καθορισμό της αποζημίωσης και των δικαιούχων, των οποίων οι καλλιέργειες ή φυτείες έχουν υποστεί φθορές ή ζημίες για τις αιτίες της παρ. 3 του άρθρ. 33 του ν.δ. 3881/1958.

[β.δ. 344/1962, άρθρο 2, ΦΕΚ 85/Α]

[Σύμφωνη γνώμη ΠΓΣΕΕ]

ιβ) Την αναγκαστική εγγραφή κονδυλίων στον προϋπολογισμούς ΤΟΕΒ, σε περίπτωση παραλείψεως ή αρνήσεως του ΤΟΕΒ.

[β.δ. 13‐9‐59 / ΦΕΚ Α΄243, άρθρο 31, 1277/1972, άρθρο 3, παρ. 3, όπως ισχύει]

[Γνώμη ΠΓΣΕΕ]

ιγ) Την εξέταση ενστάσεων κατά αποφάσεων των ΔΣ των ΟΕΒ.

[β.δ. 13‐9‐59 / ΦΕΚ Α΄243, άρθρο 1, παρ. 2]

[Σύμφωνη γνώμη ΠΓΣΕΕ]

ιδ) Την έγκριση πραγματοποίησης δαπάνης από τους ΟΕΒ, απολογι­στικά δι’ αυτεπιστασίας.

[ν. 414/1976, άρθρο 4, β.δ. 13‐9‐59 / ΦΕΚ Α΄243, άρθρο 3, παρ. 2, ν.δ. 1218/72 άρθρο 1]

[Γνώμη ΠΓΣΕΕ ‐ Η εν λόγω έγκριση αφορά σε δαπάνες επειγουσών εργασιών, σύμφωνα με την παράγραφο 3 του άρθρου 4 του ν. 414/1976, που δεν περιλαμβάνονται στον προϋπολογισμό του τρέχοντος έτους]

ιε) Τη σύσταση, συγχώνευση, κατάργηση και διάλυση ΤΟΕΒ.

[β.δ. 13‐9‐59 / ΦΕΚ Α΄243, άρθρο 16, άρθρο 10, παρ. 1, παρ. 2, παρ. 3, άρθρο 39]

[Γνώμη ΠΓΣΕΕ]

ιστ) Την επέκταση ή μείωση της περιοχής δικαιοδοσίας ΤΟΕΒ.

[β.δ. 195/1963, άρθρο 2, παρ. 3]

[Γνώμη ΠΓΣΕΕ]

ιζ) Την εξέταση ενστάσεων των ωφελουμένων σχετικά με το μέγεθος της ωφέλειας και το ύψος της επιβληθείσας εισφοράς υπέρ ΤΟΕΒ.

[β.δ. 13‐9‐59 / ΦΕΚ Α΄243, άρθρο 28, παρ. 2]

[Σύμφωνη γνώμη ΠΓΣΕΕ]

ιη) Την εξέταση ενστάσεων περί απαλλαγής μελών ΤΟΕΒ από εισφο­ρές.

[β.δ. 13‐9‐59 / ΦΕΚ Α΄243, άρθρο 29]

[Σύμφωνη γνώμη ΠΓΣΕΕ]

ιθ) Την αντικατάσταση μη αιρετών μελών ΔΣ ΓΟΕΒ, προ της λήξεως της τετραετούς θητείας τους.

[β.δ. 13‐9‐59 / ΦΕΚ Α΄243, άρθρο 44, παρ. 1]

[Σύμφωνη γνώμη ΠΓΣΕΕ]

κ) Τη γνωμοδότηση περί της σύναψης ή μη δανείων των ΓΟΕΒ.

[β.δ. 13‐9‐59 / ΦΕΚ Α΄243, άρθρο 48]

[Γνώμη ΠΓΣΕΕ]

κα) Τη σύσταση, κατάργηση ή συγχώνευση ΓΟΕΒ.

[ν.δ. 3881/58, άρθρο 19, β.δ. 13‐9‐59 / ΦΕΚ Α΄243, άρθρο 10, ν. 4456/2017, άρθρο 46, παρ. 3α]

[Γνώμη ΠΓΣΕΕ]

κβ) Τη μεταβίβαση σε δήμους των αρμοδιοτήτων διοίκησης, λειτουρ­γίας και συντήρησης των εγγειοβελτιωτικών έργων Α΄ και Β΄ τάξης που κατασκευάζονται ή έχουν κατασκευαστεί από τις Περιφέρειες, όταν δεν είναι δυνατή ή σκόπιμη η σύσταση ΟΕΒ.

[ν. 4456/17, άρθρο 46, παρ. 4β]

[Σύμφωνη γνώμη ΠΓΣΕΕ]

κγ) Τη μεταβίβαση σε ΟΕΒ των αρμοδιοτήτων διοίκησης, λειτουργίας και συντήρησης εγγειοβελτιωτικών έργων που ασκούνται από δήμους.

[ν. 4456/17, άρθρο 46, παρ. 4γ]

[Σύμφωνη γνώμη ΠΓΣΕΕ]

κδ) Κάθε άλλο θέμα σχετικό με τα εγγειοβελτιωτικά έργα της οικείας Περιφέρειας, το οποίο τίθεται υπ’ όψη τους.

[β.δ. 27/2/1959, άρθρο 6, παρ. 2 και 3]

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*